ከትዕወቱ ኢኹም" ኢሉ ሞራል ከም ዝሃቦም ይዛረብ። "ተዓዊቶም ምስ ሰማዕኹ በኽየ። ንገሬ [ኣሰልጣኒ] ድማ ጽሒፈሉ። ንዶክተር ደብረጽዮን እውን መልእኽቲ ልኢኸ" ክብል ኣብቲ እዋን ዝተሰመዖ ይዝክሮ። ምስ ፋሲል ከነማ እንትነጻጸር፡ ዝጸበበ ዕድል ከም ዝነበሮ እሞ እታ ናይ ስሑል ሽረ ዓወት ወሳኒት ከም ዝነበረት ይዝክር። "ካብ ስፖርታዊነቱ ሓሊፉ እቲ ወቕታዊ ነገር ይስሕበካ። እንድሕር ተሳዒሮም፡ ምስኳን ህዝቢ ትግራይ መሲሉ እዩ ተሰሚዑኒ ነይሩ። እዚ ህዝቢ ክንደየናይ ናይ ሞራል ውድቀት ይስመዖ ይኸውን ኢለ ሓሲበ፡ ድሕሪ ዓወት ካብ ጫፍ ናብ ጫፍ ተነቓኒቑ። ስፖርቲ ክንድዚ ሓያል እዩ። ክንደየናይ ሓጎስ ከም ዝተሰመዓኒ ክነግረካ ኣይክእልን። እሞኻኣ ገንፊሉ ዝመጽእ ስምዒት" ምንጪ ስእሊ, Awetehagn Birhane ማሕበራዊ ሓላፍነታት ኣትሌት ገሬ: እተን ዝተረኸባ ገንዘብ ኣብ ሞያ ከምዘውዕለን እዩ ዝዛረብ። ኣብ ኣዲስ ኣበባ ክልተ ህንጻ ኣለዎ። ኣብ መቐለ'ውን ሆቴል ይሰርሕ ኣሎ። ዳርጋ ናብ ምዝዛሙ እዩ:: ኣብ ስፖርታዊ ዕጥቂ'ውን ከምዝሳተፍ ይዛረብ። መቐለ 70 እንደርታ ዝተኸደኑዎ ማልያ ናቱ ካምፓኒ ዘምጸኦ እዩ። ኣብ ዝተፈላለዩ ዓበይቲ ሃገራዊ ሓላፍነታት'ውን እናገልገለ ይርከብ። ሃገራዊ ኣትሌቲክስ ፌዴሬሽንን ኮሚቴ ሎምፒክን 'ውን ብምክትልነት ይመርሕ። "ኣብ ብዙሕ ብምስታፈይ፡ ኣብ ውጽኢታዊነት ድኽመት ከየርኢ ይፈርሕ እየ" ይብል ኣትሌት ገሬ:: ኣብ ፖሊቲካ ንምስታፍ ድሌት ከምዘይብሉ እዩ ዝዛረብ። 'ይኹን'ምበር' ይብል ኣትሌት ገሬ፡ "ይኹን'ምበር ሓደ ሰብ እንድሕር ኣሚኑለይ፤ ነቲ ዝወከለኒ ኣካል ኣየሕፍርን። ዓቕሚ ኣለኒ ኢለ ግን ኣይኮንኩን።" ኢሉ። ብምቕጻል ድማ፤ "ፖለቲካኛ ናይ ምዃን ድሌት ኮነ ሓሳብ ግን የብለይን። ብርግጽ ኣብ ዝተፈላለዩ ማህበረ-ፖሊቲካዊ ዛዕባታት ንክሳተፍ ዕድመ ይቐርበለይ እዩ። ብንጹህ ልቦና ዝኽእሎ ኹሉ ይገብር እየ። ንወዲሰብ ይጠቅም ዶ ይኸውን ዝበልኩዎ ሓሳብ የቕርብ እየ። እዚ ካብ ልምዲ ኮነ ትምህርቲ ዝተልዓለ ኣይኮነን። ባዕሉ ካብቲ ዝውከለኒ ኣካል ሰናይ ፍቓድ ዝመጽእ እዩ" ኢሉ። መብዛሕትኡ ሰብ ተሳትፎኡ ብቕንዕና ከምዝሪኦ ይዝረብ: "ገለ ዓበይቲ ሰባት፡ ሓደራኻ ናብ ፖለቲካ ከይትኣቱ ይብሉኒ። ቅኑዕ ከምዝኾንኩ ድማ ይነግሩኒ" ይብል: ወገን ከይፈሊ ብዝብል ስግኣት:: ንበዓልቲ ገዝኡ ወርቅነሽ ኪዳነ 'ወርቄ' እናበለ እዩ ዝጽወዓ። ንሳ'ውን ስምይቲ ኣትሌት እያ። ወዲ ዓሰርተ ክልተን ዓሰርተ ሰለስተን ክልተ ቖልዑ ኣፍርዮም ኣለዉ። ንሳ'ውን ካብ ጉያን ሚድያን ርሒቓ- ዝብል ሕቶ ኣቕሪብናሉ። "ወርቄ ንሃገራን ንኽልላን እሞ ኻኣ መስዋእቲ እናኾነት ብዙሕ ሰሪሓ እያ። ሕዚ ናብ ምድካም ደረጃ ንኸድ ኣለና። ዝግበአና ገይርና ኢና ንብል" ኢሉ። ብበዝሒ ኣብ ውልቃዊ ስራሕቲ ትነጥፍ ከምዘላ እዩ ዝዛረብ:: ቅድም ክብል ኣብ ዝተፈላለዩ እዋናት፡ ኣብ ዝካየዱ ዓለም-ለኸ ውድድራት ንኢትዮጵያ ወርቂ ክርከብ ብጉጅለ ጻዕሪ ክገብሩ ይስትውዓል። እዚ ብዝምልከት ግን ኣብ ሚድያ መጠነኛ ቅርታ ኣለዎ። ኤርትራውያን ዝርከብዎም ኣትሌታት ኣብ መዕርፎ ነፈርቲ ናይጀርያ ተዓጊቶም ለንደን ማራቶን፡ "ቑምጣ ስረ ዝዓጠቐ ኹሉ ኣይነዓቕን" ሞ ፋራሕ ዓሌቱ መሰረት ዝገበረ ጥቕዓት አጓኒፉዎ "ኣነ ኮነ ቀነኒሳ፤ ጥሩነሽ ኮነት ወርቅነሽ ኩላትና እንሰርሕ ኢትዮጵያ ወርቂ ንክትረክብ እዩ። 'ሃገር ብኣና ምኽንያት ክትስኮን የብላን' ዝብል ኣመለኻኽታ እዩ ዘለና። ስለዚ ቀነኒሳ ቅድሚት ኣትዩ ባንዴርኡ ኣልዒሉ ክጎዪ ከሎ ሓቢርናዮ ስሒቕና ዘሊልና ተሓጒስና ኢና፡ ወርቄ'ውን ከምኡ ማለት እዩ" ይብል። "ይኹን'ምበር ኣብ ሃገራዊ ኣሰራርሓ ነቲ ወርቂ ዘምጸአ ጥራሕ ክብሪ ምሃብ ዓርሱ ዝኸኣለ ጸገም ከምዝኾነ ነጊርናዮም ነይርና ኢና" ይብል። እዚ ኣብ ኣትሌቲክስ ጥራሕ ዘይኮነ ኣብ ኩሉ ዓውዲ ዘሎ ጸገም ምዃኑን ክእረም ከምዘለዎን ይዛረብ። "ንሕና ግን ተሰሚዑና ኣይፈልጥን። እቲ ንኽእሎ ንገብር ኣለና። ማለት እዚ መስዋእቲ ምኻን 'ካበይ እዩ መጺኡ'- ክትብለኒ ትኽእል ኢኻ። ካብቲ ህዝቢ :ካብቲ ክልል ክኸውን ይኽእል እዩ። ወዲ'ዙ ክልል ህዝቢ'ኮ ነዛ ሃገር ብዙሕ እዩ ዝገብር: ኣፍልጦ ግን የለን"። ቐጺሉ ድማ ኣብነታት ይጠቅስ:: "ኣብ ሓሙሽተ ዓለም ዋንጫ ተሳቲፈ እየ። ኣብ ሓምሽትኡ ግን ዋንጫ ኣይረኸብኩን። ወርቂ ንኽመጽእ ግን ምኽንያት እየ። ኣብ ክልተ ኦሎምፒክ ተሰሊፈ እየ። ኣብ ክልቲኡ ወርቂ ንምምጻእ ምኽንያት ኮይነ እየ። ወርቄ እውን ኣብ ሽድሽተ ናይ ዓለም ዋንጫን ኣብ ሰለስተ ኦሎምፒክን ተሰሊፋ እያ: ኸምኡ። ወርቂ ንምምጻእ ናይ መጀመርታ ተጸዋዒት ወርቅነሽ ኪዳነ እያ- 'ዘ ካንትሪ ውማን' ይብሉዋ። ንሳ ቅድሚት ወጺኣ ቆሪጻ ቆሪጻ ደረጃ እያ ትህበን ባዕላ። ወርቂ ንምምጻእ ምኽንያት ወርቅነሽ እያ። ካብተን ተሸለምቲ ንላዕሊ። ሓደ ሓዲአን ይገልጸኣ እየን'ውን። ኣብ መንግስቲ መጺኻ ግን፡ ሱቕ ኢልካ እዩ። እዚ ናይ ኣተሓሳስባ ጽበት እዩ"። ናትና ጉያ፦ ጉያ ንዓለም ዘፋለጡ ኢትዮጵያውያን እዮም ዝብል እምነት ዘለዎ ኣትሌት ገብረእግዚኣብሄር፤ 'ናትና ስፖርት' ዝብል ምስ በዓልቲ ገዝኡ ኣትሌት ወርቅነሽ ኪዳነ ኣጣይሾም ናትና ጉያ- ብዝብል ኣብ መቐለ ሎሚ ዘበን ንሳልሳይ ግዘ አካይዶም። እዚ ቀፃሊ ምኻኑ እዩ ዝዛረብ:: እዚ: ከተማ መቐለን ትግራይን ገጽታ ክልውጥን ከላልን እዩ ኢሎም እዮም ዝኣምኑ። ናይቲ ከተማ ኾነ ናይቲ ክልል መንእሰይ ውን ንስፖርቲ ዘለዎ አመለኻኽታ ከዕቢ እዩ ዝብል እምነት ኣለዎም። ብቐንዱ ድማ ተተካእቲ ኣትሌታት ንምፍራይ ዝዓለመ ከምዝኾነ እዩ ዝዛረብ። በቲ ኣታዊኡ: ኣቀማምጠኦምን ከባቢ ኣየር ጸባዮም ጽቡቕ እዩ ኢሎም ኣብ ዝኣምኑሎም ሰለስተ ከባብታት ትግራይ: ማእኸላት ኣትሌቲክስ ሃኒጽካ ንክልል ምምሕዳር ንምርካብ ምንቅስቓስ ተጀሚሩ ኣሎ። ተዛማዲ ትሕዝቶ ኣትሌት ሞ ፋራሕ፡ ብሃይሌ ኣብ ዝውነን ሆቴል ተሰሪቐ ይብል25 ሚያዝያ 2019 ዳይመንድ ሊግ፡ "ንደገፍተይን ኣድነቕተይን ግን ይቕሬታ ክሓትት እፈቱ"8 ሓምለ 2019 ኣትሌቲክስ፡ ሻምፒዮና 800 ሜትሮ ካስተር ሰመንያ ናብ ቤት ፍርዲ ስዊስ ይግባይ ኣቕሪባ30 ጉንቦት 2019 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
